tartuNLP/wikipedia-smugri-20251201 huggingface dataset:
Juminkeko (kulttuurikeskus)

Juminkeko on Kuhmossa sijaitseva Juminkeko-säätiön ylläpitämä kulttuurikeskus, joka perustettiin hallinnollisesti vuonna 2001. Sen edeltäjä oli Kuhmon Kulttuurikornitsa. Säätiön tehtäviin kuuluu "Kalevalaan" liittyvän kulttuuriperinteen vaaliminen, kulttuurivaihto Karjalan tasavallan ja Suomen välillä ja kansainvälinen kulttuurivaihto "Kalevalaan" liittyvissä asioissa.
Säätiö järjestää näyttelyitä ja erilaisia tilaisuuksia sekä Juminkeossa että eri puolilla Suomea ja Karjalaa. Kirjailijavierailut, kiertävät näyttelyt sekä kansanperinneryhmien ja orkesterien kiertueet ovat toiminnan arkipäivää. Kulttuurikeskus toteuttaa sekä yksinään että yhteistyökumppaniensa kanssa erilaisia hankkeita, jotka ulottuvat sisältötuotannosta ja muusta julkaisutoiminnasta perinteen keruuseen sekä arkistointiin ja Vienan runokylien elvytystoimintaan asti. Juminkeko toimii myös valtakunnallisena lastenkulttuurikeskuksena perinnekulttuurin alalla. Juminkeossa on järjestetty myös seminaareja, muun muassa suomalais-ugrilaisia kulttuuripääkaupunkeja koskeva seminaari, joka järjestettiin yhteistyössä Sukukansojen ystävät -yhdistyksen kanssa.
Kulttuurikeskus palvelee yleisöä tarjoamalla "Kalevalaan" ja karjalaiseen kulttuuriin liittyviä näyttelyitä, ohjelmia ja tilaisuuksia. Se järjestää myös kulttuurimatkoja Vienan Karjalaan yhteistyökumppaneidensa kanssa. Juminkeosta voi ostaa "Kalevala"- ja Karjala-aiheista kirjallisuutta sekä muistoesineitä ja koruja.
Juminkeossa voi tutustua yhteen maailman laajimpiin kuuluvaan "Kalevala"-kokoelmaan. Auditoriossa voi katsoa omana tuotantona valmistettuja av-ohjelmia muun muassa "Kalevalan" synnystä, karelialismista, Elias Lönnrotin toiminnasta ja vienalaisesta runonlauluperinteestä. Ohjelmista on useita kieliversioita. 
Juminkeko-säätiö julkaisee kirjoja, CD-levyjä ja multimediaohjelmia.
Säätiön toimintaa johtaa asiantuntijahallitus, johon kuuluivat vuonna 2020
Sittemmin Hoffrén korvasi Markku Niemisen puheenjohtajana ja varapuheenjohtajaksi nousi taideseppä-kuvanveistäjä Antti Nieminen. Laaksonen on jäänyt pois hallituksesta. Hallitukseen on astunut tutkija-kääntäjä FT Bui Viet Hoa ja Gallen-Kallelan Museon johtaja Tuija Wahlroos. Markku Nieminen on kunniapuheenjohtaja.
Vedenpaisumus (täsmennyssivu)

Vedenpaisumus tarkoittaa seuraavia asioita:
Kerimäen lukio

Kerimäen lukio oli ensin Kerimäen kunnassa ja myöhemmin Savonlinnan kaupungin Kerimäen pitäjässä, Kerimäen koulukeskuksessa toiminut lukio. Sen toiminta lakkautettiin 1. elokuuta 2018. Ennen lukion lopettamista Kerimäen lukion opiskelijat olivat useamman vuoden ajan virallisesti Savonlinnan lyseon lukion opiskelijoita. Ennen vuoden 2013 kuntaliitosta Savonlinnan lyseon lukion Kerimäen toimipisteeksi nimetyssä Kerimäen lukiossa opiskeli 72 lukiolaista. 
Lukion loppuvuosina Kerimäen lukion 1. ja 2. vuosikurssien opiskelijat opiskelivat Kerimäellä ja 3. vuosikurssin opiskelijat Savonlinnan lyseon lukiolla kantakaupungissa. Tällä järjestelyllä Kerimäen toimipisteen opiskelijamäärä putosi syyslukukaudella 2017 alle 20:n.
Helsingin sotilaslääni

Helsingin sotilaslääni (HELSL) oli Läntisen maanpuolustusalueen alaisuudessa oleva sotilaslääni, joka muodostettiin 1. tammikuuta 1993 Helsingin sotilaspiiristä. Sotilaslääni lakkautettiin 31. joulukuuta 2007, jolloin sen tehtävät siirrettiin perustetulle Etelä-Suomen sotilasläänille ja Kaartin jääkärirykmentille.
Komentajat.
Sotilasläänin komentajina olivat:
Hämeen sotilaslääni

Hämeen sotilaslääni (HÄMSL) oli Läntisen maanpuolustusalueen alaisuudessa oleva sotilaslääni, joka muodostettiin 1. tammikuuta 1993 yhdistämällä Hämeenlinnan, Lahden ja Tampereen sotilaspiirit. Sotilaslääni lakkautettiin 31. joulukuuta 2007, jolloin sen tehtävät siirrettiin Kanta-Hämeen, Päijät-Hämeen ja Pirkanmaan aluetoimistoille.
Komentajat.
Sotilasläänin komentajina olivat:
Keski-Suomen sotilaslääni

Keski-Suomen sotilaslääni (KESSL) oli Läntisen maanpuolustusalueen alaisuudessa oleva sotilaslääni, joka muodostettiin 1. tammikuuta 1993 Sisä-Suomen sotilasläänistä ja Jyväskylän sotilaspiiristä ja siirrettiin Läntiseen maanpuolustusalueeseen 1. syyskuuta 1997. Sotilaslääni lakkautettiin 31. joulukuuta 2007, jolloin sen tehtävät siirrettiin Länsi-Suomen sotilasläänin alaisuudessa toimivalle Keski-Suomen aluetoimistolle.
Komentajat.
Sotilasläänin komentajina olivat:
Yungmiqu

Mihkku Heandarat Laiti (s. 1. elokuuta 2002 Utsjoki) taiteilijanimeltään Yungmiqu, on saamelainen rap-artisti ja tuottaja, joka räppää pohjoissaameksi ja suomeksi. Hän on joikannut ja laulanut kolmevuotiaasta asti ja soittaa klarinettia ja rumpuja. Peruskoulun jälkeen Laiti on opiskellut Saamelaisessa musiikkiakatemiassa (pohjoissaam. "Sámi musihkkaakademiija)". Hän julkaisi ensimmäisen kappaleensa "Lihkus It Dovdda Mu" elokuussa 2019. Laiti on tämän jälkeen julkaissut yhteensä neljätoista singleä ja tehnyt yhteistyötä useiden muiden saamelaismuusikoiden, kuten Áilu Vallen kanssa. Hän julkaisi ensimmäisen albuminsa "Mo Don Oainnát Máilmmi" helmikuussa 2023.
Vuonna 2021 Laiti osallistui "Talent Suomi" -kilpailuun kappaleellaan "Ruoktu" (). Hän eteni kilpailussa semifinaalivaiheeseen asti, missä hän esitti kappaleensa "Suohpan" ().
Ohjaaja Petteri Saarion tekemä dokumenttielokuva "Revontulten räppäri" kertoo Laitin elämästä. Sen ensiesitys oli 31. tammikuuta 2023 DocPoint-dokumenttielokuva festivaaleilla.
Petteri Kortelainen

Petteri Kortelainen (s. 8. marraskuuta 1994) on suomalainen Koskenkorvan Urheilijoita edustava pesäpalloilija. Hän on edustanut Superpesiksessä myös kasvattajaseuraansa Kankaanpään Mailaa. Kortelainen pelaa lyöjäjokerina. Toukokuussa 2023 hänet valittiin Superpesiksen kuukauden pelaajaksi.
Kortelainen on pelannut ennen kauden 2020 alkua 138 Superpesiksen runkosarjaottelua. Näissä hän on lyönyt kuusi kunnaria ja 185 tavallista juoksua, tuonut 18 juoksua ja kerännyt 334 kärkilyöntiä. Kortelainen on pelannut kolme Superpesiksen alempaa pudotuspeliottelua. Näissä hän on lyönyt kaksi tavallista juoksua ja kerännyt kuusi kärkilyöntiä. Kortelainen on pelannut viisi Superpesiksen karsintasarjan ottelua. Näissä hän on lyönyt neljä tavallista juoksua ja kerännyt 14 kärkilyöntiä.
Turun ja Porin sotilaslääni

Turun ja Porin sotilaslääni (TUR JA PORSL) oli Läntisen maanpuolustusalueen alaisuudessa oleva sotilaslääni, joka muodostettiin 1. tammikuuta 1993 yhdistämällä Lounais-Suomen sotilaslääni ja Turun ja Satakunnan sotilaspiirit. Sotilaslääni lakkautettiin 31. joulukuuta 2007, jolloin sen tehtävät siirrettiin Varsinais-Suomen ja Satakunnan aluetoimistoille.
Komentajat.
Sotilasläänin komentajina olivat:
Shackelfordin piirikunta

Shackelfordin piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 3 265 vuonna 2019. Piirikunnan hallintokeskus ja väkiluvultaan suurin kunta on Albanyn kaupunki. Fort Griffinin linnoitus sijaitsee piirikunnassa.
Užinskoje (järvi)

Užinskoje () on järvi Luoteis-Venäjällä Pihkovan alueen Outovan piirissä.
Maantietoa.
Järvi on 2,9 kilometriä pitkä, 1,3 kilometriä leveä ja sen pinta-ala on 1,2 neliökilometriä eli 120 hehtaaria. Se sijaitsee reilun kilometrin Jammin () kirkonkylästä. Se on suuren kolmion muotoinen ja sen rannoilla on kuusi pientä niemeä, joiden välissä on eroosion muovaamat kaarevat rannat. Järvessä ei ole saaria ja sen keskisyvyys on 4 metriä. Syvänteessä on 11,5 metriä syvää. Järven ympäristö on metsämaata, joka on heikkapohjaista kangasmetsää. Järven rantoja seuraa tiet ja sen rannoilla on jonkin verran vapaa-ajan asutusta. Pohjoispuolella kauempana kulkee Remdan niemimaalle johtava tie. Sen itäpuolella sijaitsee pieni Jamokin () kylä. Itä- ja etelärannalla sijaitsee leirikeskukset.
Luontoarvoja.
Järvessä elää ainakin hauki, särki, ahven, lahna, kuha, salakka, pasuri, sorva, kiiski, suutari, ruutana, säyne, made, mutakala, rantanuoliainen, toutain, törö, seipi, turpa, simppu, ankerias, vimpa, muikku ja siika, sekä jokirapua, jota on tuskin lainkaan. Järven pohja hiekkapohja, jonka päälle on laskeutunut mutaa. Rannat ovat rinteiset ja vedessä paikoin jyrkät. Hiekkarannat ovat paikoin kiviset. Metsästä on kaatunut puita rantaveteen.
Vesistösuhteita.
Užinskoje sijaitsee Želtšan valuma-alueella ja se on Želtšan läpivirtausjärvi. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen. 
Järven valuma-alueen koko on lähteestä riippuen 918 tai 763 neliökilometriä . Se on suuri, koska sen läpi virtaa Želtša. Joki laskee järven itärantaan, jonne se on muodostanut suiston. Želtša jatkaa länsipäässä kapenevan salmen kautta viereiseen Dolgojeen. Järven oma lähialue voidaan laskea Dolgojen valuma-alueesta erotuksena. Sen mukaan järveen laskee suoraan ojia 9,2 neliökilometrin alueelta. Užinskojen eteläpuolella sijaitsee Tobolki (), joka on kaksiosainen järvi. Užinskojen pohjoispuolella on kaksi pientä lampea. Želtša jatkaa Dolgojen jälkeen Velinoon, josta Želtša kääntyy lounaaseen ja laskee 22 kilometrin jälkeen Peipsijärveen.
Uudenmaan sotilaslääni

Uudenmaan sotilaslääni (UUDSL) oli Läntisen maanpuolustusalueen alaisuudessa ollut sotilaslääni, joka muodostettiin 1. tammikuuta 1993 yhdistämällä Itä- ja Länsi-Uudenmaan sotilaspiirit. Sotilaslääni lakkautettiin 31. joulukuuta 2007, jolloin sen tehtävät siirrettiin perustetulle Etelä-Suomen sotilasläänille.
Sotilaslääni perustettiin jo kolmannen kerran. Samalla nimellä aiemmin se oli ollut vuosina 1932-1939 ja 1952-1966.
Komentajat.
Sotilasläänin komentajina olivat:
Vaasan sotilaslääni

Vaasan sotilaslääni (VAASL) oli Läntisen maanpuolustusalueen alaisuudessa oleva sotilaslääni, joka muodostettiin 1. tammikuuta 1993 yhdistämällä Pohjanmaan sotilaslääni ja Vaasan, Kokkolan ja Seinäjoen sotilaspiirit. Sotilaslääni lakkautettiin 31. joulukuuta 2007, jolloin sen tehtävät siirrettiin perustetulle Pohjanmaan sotilasläänille.
Komentajat.
Sotilasläänin komentajina olivat:
Talampisilliini

Talampisilliini (C24H23SN3O6) on penisilliineihin kuuluva orgaaninen yhdiste. Sitä käytetään lääketieteessä antibioottina.
Ominaisuudet ja käyttö.
Talampisilliini on aihiolääke, jonka suoliston esteraasientsyymit hydrolysoivat varsinaiseksi vaikuttavaksi aineeksi ampisilliiniksi. Ampisilliini estää bakteerien soluseinän synteesiä. Talampisilliinin etuna on parempi imeytyminen ja siten parempi biosaatavuus. Lääkeaineen käyttökohteet ja haittavaikutukset ovat ampisilliinin kanssa samoja, mutta ripulia voi esiintyä harvemmin.
Pohjoisen maanpuolustusalueen esikunta

Pohjoisen maanpuolustusalueen esikunta (PMPAE) oli Suomen puolustusvoimien pääesikunnan alainen aluehallintoviranomainen tehtävänään koordinoida ja ohjata maanpuolustusalueen toimintaa ja sen henkilöstön ja määrärahojen käyttöä. Se oli Pohjoisen maanpuolustusalueen komentajan johtoesikuntana. Esikunta muodostettiin 1. tammikuuta 1993 Oulussa Pohjois-Suomen sotilasläänin esikunnasta ja lakkautettiin 31. joulukuuta 2007.
Esikunta oli alun perin Oulun kasarmialueella Intiössä, mutta se siirrettiin 5. huhtikuuta 2007 Vanhaan Hiukkavaaraan.
Komentajat.
Esikuntaa johti esikuntapäällikkö, jossa tehtävässä olivat:
Luettelo Kalifornian piirikunnista

Tämä on luettelo Kalifornian osavaltion piirikunnista. Kaliforniassa on 58 piirikuntaa. Piirikunnat jakautuvat edelleen kuntiin, joita on 482.
Kirkkorakennusten vandalismi Ranskassa

Kirkkorakennuksiin kohdistuvaa vandalismia on Ranskassa kirjattu 2010-luvulla runsaasti. Ranskassa on noin 42 000 kirkkorakennusta. Erityisesti katolisen kirkon tilat ovat joutuneet vandalismin kohteiksi.
Vuosina 2008–2019 iskut katolisia kirkkoja ja hautausmaita vastaan nelinkertaistuivat. Vuoteen 2018 mennessä tehtiin katolisen kirkon tiloihin yli tuhat iskua vuodessa.
Ranskan pääministeri Édouard Philippe tuomitsi vandaali-iskut helmikuussa 2019.
Tapauksia.
Vuonna 2016 pidätettiin kolme radikaali-islamiin kääntynyttä naista, joiden suunnitelmana oli polttaa Pariisin Notre-Damen katedraali. Välineinä heillä oli kuusi kanisterillista bensiiniä, jotka löydettiin heidän autostaan katedraalin lähistöltä.
Helmikuun 2019 alussa Nîmes’n Notre-Dame-des-enfants-kirkkoon tunkeutuneet vandaalit piirsivät ulosteella ristin kirkon seinään ja kiinnittivät siihen ehtoollistarvikkeita.
17. maaliskuuta 2019 Pariisin toiseksi suurimman kirkon Saint-Sulpicen ovi sytytettiin palamaan. Kirkon sisätilat ja siellä olleet taideteokset kärsivät palosta aiheutuneesta tuhkasta vaurioita.
9. marraskuuta 2019 tunkeuduttiin Charente-Maritimen departementissa Tonnay-Charentessä sijaitsevaan Saint-Etiennen kirkkoon, mistä varastettiin monstranssi, minkä lisäksi tabernaakkeli rikottiin ja risti käännettiin ylösalaisin.
18. heinäkuuta 2020 Nantesin katedraalin urut tuhoituivat täysin palossa, jota epäillään tahallaan sytytetyksi.
Syyt.
"Esprit"-lehden päätoimittaja Jean-Louis Schlegelin mukaan kirkkojen vandalismin taustalla on todennäköisesti useissa tapauksissa ammattivarkaiden toimintaa. Varkaat tunkeutuvat kirkon tiloihin varastaakseen esimerkiksi ehtoollismaljoja, patsaita, veistoksia ja maalauksia, jotka myyvät edelleen keräilijöille. Osa tapauksista saattaa olla myös narkomaanien tekemiä huumeiden käyttöään rahoittaakseen. Tunkeutujat yrittävät mahdollisesti tiloja häpäisemällä vaikeuttaa todellisten motiiviensa paljastumista. Osassa vandalismista on luultavasti myös kyse satanistien tarkoituksellisista yrityksistä häpäistä tilat, joihin tunkeutuvat.
Juutalaisvastainen vandalismi.
Vandalismin kohteiksi ovat joutuneet enenevässä määrin myös Ranskan juutalaisten pyhät rakennukset, monumentit ja hautausmaat. Ranskalaiset piispat ovat osoittaneet solidaarisuutta maan juutalaisia kohtaan.
Jasmin (täsmennyssivu)

Jasmin tarkoittaa seuraavia asioita:
Vladytšnoje (järvi)

Vladytšnoje () on järvi Luoteis-Venäjällä Pihkovan alueen Outovan piirissä.
Maantietoa.
Järvi on 1,6 kilometriä pitkä, 1,1 kilometriä leveä ja sen pinta-ala on 1,3 neliökilometriä eli 130 hehtaaria. Se sijaitsee Remdan niemimaalla suoalueen laidalla leveäksi ajan saatossa tulvineen Remdan joen päässä. Järven keskisyvyys on 3 metriä ja syvänteessä on 8 metriä syvää. Sen rannat ovat suota, jossa on siellä täällä joitakin puita. Järvi on autio eikä sinne johda tietä. Suon pohjoislaitaan asti kilometrin päähän rannasta on raivattu laaja peltoalue. Sen laidalla sijaitsee Remdajoen rannassa kylä Remda (). Remdaan tulee tie Orehovtsyn () kautta Jammin () kirkonkylältä. Tie ylittää Remdajoen ja jatkaa matkaa Samolvaan () ja edelleen niemimaan kärjessä Pnevoon () asti.
Luontoarvoja.
Järvessä elää ainakin hauki, suutari, sorva, lahna, kiiski, ruutana, säyne, suutari, pasuri, sorva ja mutakala. Järven pohja on mutaa. Järven rannat ovat hiekkarantoja, jonne muta laskeutuu, turpeet levittäytyvä hetteikköna ja rantojen puut kaatuvat rantaveteen. Järvessä on kalakuolemia 2–3 vuoden välein.
Vesistösuhteita.
Vladytšnoje sijaitsee Želtšan valuma-alueella ja sen laskujoki Remda on Želtšan sivujoki. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen. 
Järven valuma-alueen koko on 31,9 neliökilometriä . Siihen onkin kaivettu kuivatusojia ympäröivältä suolta. Lisäksi siihen tulee lounaasta luontainen oja, etelästä Ljubašan () suojoki ja idästä sivujoki Galmatšiha (). Järven laskujoki Remda () on vuosia ajan tulvinut estuaariksi, joka yhtyy Želtšaniin leveämpänä kuin pääuoma itse.
Savitaipaleen lukio

Savitaipaleen lukio on Etelä-Karjalan Savitaipaleen kunnassa toimiva yleissivistävä lukio. Se toimii samassa koulukeskuksessa kunnan yhtenäiskoulun (Europaeuksen koulu) kanssa. 
Lukio on tarjonnut oppilailleen runsaasti erilaisia valinnaiskursseja, esimerkiksi tennistä. Lukiolaisten käyttöön on tarjottu kannettavat tietokoneet ja heille on järjestetty ilmaiset koulukyydit. Järjestelyllä on houkuteltu opiskelijoita esimerkiksi Kouvolan Valkealan pitäjän alueelta.
Vuonna 2018 Savitaipaleen lukiossa opiskeli 93 lukiolaista. Marraskuussa 2020 uutisoitiin, että puolet lukion reilusta sadasta oppilasta oli tuolloin ulkopaikkakuntalaisia. Kotikunnan ohella lukiolaisia saapuu Savitaipaleelle Kouvolasta, Taipalsaarelta, Mikkelistä, Lemiltä ja Lappeenrannasta.
Samsung Galaxy Watch Active 2 4g

Samsung Galaxy Watch Active 2 on Samsungin valmistama älykello, joka tuli markkinoille lokakuussa 2019. 
Lisätietoja.
Kellosta löytyy paljon uusia ominaisuuksia, kuten sydänsähkökäyrämittaus ja valaisuuden tunnistus. Kello toimii eSIMin avulla, 4G LTE-mobiiliverkkoyhteydellä. Kellossa on valmiiksi asennettuna yli 40 urheiluohjelmaa. Kello on myös pölyn -ja vedenkestävä. Kello kestää vettä 50 metrin syvyyteen asti.
Menandros (täsmennyssivu)

Menandros (, ) voi viitata seuraaviin:
Yhdystie 1961

Yhdystie 1961 kulkee Taivassalon keskustasta saman kunnan alueella sijaitsevaan Hakkenpäähän. Tien pituus on 8 kilometriä.
Tien osoitenimenä on "Hakkenpääntie" koko matkan.
Knut Alfred Stadius

Knut Alfred Stadius (23. tammikuuta 1840 Sortavala – 10. syyskuuta 1900 Helsinki) oli suomalainen virkamies, joka toimi Yleisen revisionioikeuden ylikomissaarina. 
Stadiuksen vanhemmat olivat kihlakunnan tuomari Otto Gustaf Stadius ja Johanna Helena Lovisa Tawaststjerna ja puoliso vuodesta 1866 Julia Tavaststjerna. Kirjailija, kansanopiston johtaja ja raittiusmies Uno Stadius oli heidän poikansa. Knut Alfred Stadiuksen ylioppilastodistuksen allekirjoitti Arvid Frithiof Nordqvist, tuomarintutkinnon hän suoritti 1861 ja sai varatuomarin arvon 1864. Stadius toimi senaatin esittelijäsihteerinä useissa eri toimituskunnissa 1885–1897 ja Yleisen revisionioikeuden ylijohtajana vuodesta 1897 kuolemaansa saakka. Valtioneuvoksen arvon hän sai vuonna 1896.
Yhdystie 1964

Yhdystie 1964 on yhdystie joka kulkee Taivassalon Onnikmaalta saman kunnan alueella sijaitsevaan Inkerantaan. Tien pituus on 5 kilometriä.
Tien osoitenimenä on "Onnikmaantie" koko matkan.
Nia Chailin

Nia Chailin (oik. Tania Tyrväinen, s. 1984) on helsinkiläinen poplaulaja, jonka debyyttialbumi "Victorious" julkaistiin 17. joulukuuta 2021.
"Victorious"-albumi sisältää singlet "Circles In The Sand", "I’m Everything", "The One", "Victorious", "Queen", "Prisoner", "Lights On" ja "Eternal". 
Nia Chailin julkaisi 17. syyskuuta 2021 musiikkivideon ”Victorious”, joka kuvattiin Marrakechissa.
Vuosina 2009–2012 Chailin opiskeli laulua ja musiikkia Pariisissa Ranskassa ja esiintyi useissa yökerhoissa. Vuonna 2014 hänet valittiin ensimmäisenä suomalaisena New York Film Academyyn opiskelemaan laulamista, esiintymistä ja tanssimista.
Chailin ura alkoi jo 8-vuotiaana YLE:n musiikki-animaatioproduktioissa. Hän on tiennyt siitä asti tähtäävänsä kansainväliselle musiikkiuralle.
Myöhemmin Chailin on keikkaillut Pikku G:n Suomen kiertueella ollessaan mukana muun muassa kappaleessa "Kylki kyljessä". Hänen esikuviaan ovat Beyoncé, Shakira, Madonna, Christina Aguilera ja Britney Spears.
Chailinin isä on Taljanka-yhtyeen perustajajäsen, muusikko Timo Tyrväinen, ja isoisä oli oopperalaulaja Veikko Tyrväinen.
Mackenzie Melemed

Mackenzie Melemed (s. 27. helmikuuta 1995) on yhdysvaltalainen pianisti. Hän voitti vuonna 2017 ensipalkinnon Maj Lind -pianokilpailussa.
Melemed opiskeli vuosina 2008–2013 New England Conservatory of Musicin professorin Alexander Korsantian johdolla. Melemed muutti New Yorkiin, opiskelemassa Juilliard Schoolissa. Siellä häntä opetti Robert McDonald. Valmistuttuaan Juilliard Schoolista maisteriksi hän suoritti samassa opinahjossa kaksivuotisen diplomiohjelman, jossa hänen opettajiinsa kuului Emanuel Ax. Melemed suoritti myös suomen kielen opintoja Columbian yliopistossa.
Yhdysvalloissa Melemed on esiintynyt esimerkiksi Valkoisessa talossa ja Carnegie Hallissa. Hän on tehnyt esiintymisiä myös Euroopan ja Aasian eri maissa. Maj Lind -kilpailun voittonsa lisäksi hän on saanut ensipalkinnon Iowan kansainvälisessä pianokilpailussa ja tullut palkituksi Hamamatsun kansainvälisessä pianofestivaalikilpailussa. Melemedin levyttämiin teoksiin ovat kuuluneet Avner Dormanin "Kolme etydiä" ja Jeajoon Ryun pianokonsertto.
Yhdystie 1973

Yhdystie 1973 on yhdystie joka kulkee Uudenkaupungin Torlahdesta saman kaupungin alueella sijaitsevaan Pitkäluotoon. Tien pituus on 15 kilometriä.
Tien osoitenimenä on "Pyhämaantie" seututieltä 196 Pyhämaanraitin risteykseen, "Kettelintie" Hauintien risteykseen, ja "Vanha Pitkäluodontie" koko loppumatkan.
Pehr Olof Malmström

Pehr Olof Malmström (11. joulukuuta 1758 Gunnilbo, Ruotsi – 18. syyskuuta 1834 Stora Tuna, Ruotsi) oli ruotsalainen virkamies ja pappi, joka toimi Turun akatemian professorina ja rehtorina.
Pehr Olof Malmströmin vanhemmat olivat Björskogin komministeri Pehr Malmström ja Justina Hellenius ja puolisot vuodesta 1800 Maria Rosina Kessler (avioero, k. 1839) ja vuodesta 1816 Charlotta Lovisa Palmcrantz (k. 1862). Malmström tuli ylioppilaaksi Uppsalassa 1776 ja valmistui siellä filosofian maisteriksi 1785. Hänet vihittiin papiksi 1808. Malmströmistä tuli Uppsalan yliopiston käytännöllisen filosofian dosentti 1786 ja kansliakollegion ylimääräinen kanslisti 1788. Turun akatemian kreikan ja heprean kielten professoriksi hän tuli 1789, akatemian rehtorina hän toimi 1792–1793. Malmström oli kuninkaallisen kirjaston kirjastonhoitaja vuodesta 1795, kanslianeuvoksen arvon hän sai 1807. Malmström toimi kirkkoherrana Skövdessä Skaran hiippakunnassa vuodesta 1811 ja Stora Tunassa Västeråsin hiippakunnassa vuodesta 1822.
Barilius pectoralis

Barilius pectoralis on seeprakalojen (Danionidae) heimoon kuuluva makean veden kalalaji. Se kasvaa yleensä korkeintaan 8,1 senttimetrin mittaiseksi. Lajia tavataan ainoastaan Intiasta.
Lepidorhombus

Lepidorhombus on piikkikampeloiden (Scophthalmidae) heimoon kuuluva kalasuku. Siihen kuuluu kaksi lajia.
Sundadanio

Sundadanio on toinen sundanrasboroiden heimon (Sundadanionidae) kalasuvuista. Särkikaloihin kuuluvat pienikokoiset, vain parisenttisiksi kasvavat sundanrasborat elävät Kaakkois-Aasiassa, ja "Sundadanio"-sukuun luetaan seuraavat kahdeksan lajia:
Zeugopterus

Zeugopterus on piikkikampeloiden (Scophthalmidae) heimoon kuuluva kalasuku. Siihen kuuluu kaksi lajia.
TELMO

TELMO eli yleinen tietoverkkohanke oli Suomessa 1990-luvun alussa Telmo ry:n vetämä projekti missä tavoiteltiin Minitel -järjestelmän kaltaista laajaa ja kattavaa tietojärjestelmää Suomeen. Vuonna 1993 TELMO-hankkeessa ennustettiin, että jokainen yritys käyttäisi tietoverkkoja vuonna 2000. 
Internetin leviäminen laajempaan käyttöön korvasi muut kuin internet-pohjaiset suunnitelmat 1990-luvulla.
TELMOn käyttö.
Telmoa käytettiin komentoriviltä, esimerkiksi codice_1 standardikomennon tuli näyttää kustannukset.
Yhdystie 2481

Yhdystie 2481 on yhdystie joka kulkee Sastamalan Keikyästä Kokemäen Kauvatsalle. Tien pituus on 17 kilometriä.
Tien osoitenimenä on "Villiläntie" Sastamalan sekä Huittisten alueella ja "Yttiläntie" Kokemäen alueella.
Motosu

Motosu () on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin lounaisosassa Neojoen varrella. Pitkänomaisen muotoinen kaupunki ulottuu etelästä Nōbin tasangolta pohjoiseen Nōgōhakuvuorelle saakka. Pohjoisessa kaupunki rajautuu Fukuin prefektuuriin. Motosussa on 33 949 asukasta (huhtikuussa 2020) ja sen pinta-ala on 374,65 neliökilometriä.
Motosun kaupunki perustettiin vuonna 2004 liittämällä yhteen Motosun, Itonukin ja Shinsein maaseutukaupungit sekä Neon kyläkunta. Metsätalous on perinteisesti ollut tärkeä elinkeino. Maataloustuotteita ovat riisi, "makuwa"-melonit, kakit, omenapäärynät, mansikat ja koristekukat. Kaupungin eteläosiin on sijoittunut myös sementtitehdas ja kattotiilien valmistusta.
Kaupungin alueella on näkyvissä pitkä, vuoden 1891 Nōbin maanjäristyksessä syntynyt Neodanin siirros. Eräs luonnonnähtävyys on suurikokoinen kirsikkapuu Usuzumi-zakura. Kaupungissa toimii myös muun muassa Usuzumi-onsenin kuuma lähde. Motosua palvelee Tarumi-rautatien Tarumi-linja.
Vuoden 1988 Atlantin hurrikaanikausi

Vuoden 1988 Atlantin hurrikaanikausi käsittää hurrikaanit ja niitä heikommat trooppiset myrskyt, joita havaittiin Atlantilla 1. kesäkuuta – 30. marraskuuta 1988.
Pušno

Pušno () on järvi Luoteis-Venäjällä Pihkovan alueen Outovan piirissä.
Maantietoa.
Järvi on 1,8 kilometriä pitkä, 0,7 kilometriä leveä ja sen pinta-ala on 52,7 hehtaaria. Se sijaitsee aivan Jammin () kirkonkylän koillispuolella Želtšajoen toisella puolella. Järven koillisrannassa sijaitsee kylä Želtša () ja eteläpuolella Baranovka (). Se on saareton ja sen keskisyvyys on 2,9 metriä ja sen syvänteessä on 4,8 metriä vettä. Järven rannoilla on ranta-asutusta ja sen ympäristö on pelomaata, niittyjä ja asuinaluetta. Itäpäässä alkaa suoalue.
Luontoarvoja.
Järvessä elää ainakin hauki, särki, ahven, ruutana, suutari, sorva, kiiski ja mutakala. Vuoteen 1979 tavattiin myös lahna, made ja säyne. Sen pohja on mutaa, mutta rannat ovat hiekkarantoja, jossa esiintyy mutaa. Rantaveteen on kaatunut kuolleita puita. Järvessä esiintyy 2–3 vuoden välein kalakuolemia ja sen laskuoja on padottu.
Vesistösuhteita.
Pušno sijaitsee Želtšan valuma-alueella ja sen laskuoja on Želtšan sivujoki. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen.
Järven lähiseudulla on yli 10 muuta järveä. Sen valuma-alueen koko on lähteestä riippuen 3,8 tai 1,55 neliökilometriä . Pieni valuma-alue johtuu siitä, ettei järveen ole johdettu pitkiä ojia. Etelässä sijaitsevasta Dorožkasta () ei tule ojia ja muut ympäristön lammet tai järvet kuuluvat muihin vesistöihin. Järven laskuoja on mahdollisesti padottu, mutta se on ainoa tapa päästää järvestä vettä Želtšaan.
Yhdystie 2613

Yhdystie 2613 on yhdystie joka kulkee Jämijärven keskustasta Ikaalisten Jylliin. Tien pituus on 13 kilometriä.
Tien osoitenimenä on ensin "Jämintie" Jämijärven keskustasta Jämintien risteykseen, "Mielahdentie" maakuntarajalle, ja "Jyllintie" koko loppumatkan. Jämijärven keskustasta Jämintien risteykseen tie on asvaltoitua ja koko loppumatkan Jyllin koillispuolelle päällystämätöntä soratietä.
Petri Raittila

Petri Raittila (s. 12. tammikuuta 1972) on suomalainen uransa lopettanut pesäpalloilija. Raittila pelasi Superpesistä kaudet 1991-1995, 1999-2005 ja 2007-2010. Raittilan seurat olivat hänen kasvattajaseuransa Kankaanpään Maila, Ulvilan Pesä-Veikot ja Kiteen Pallo-90. Kiteen Pallossa pelatessaan Raittila saavutti SM-kultaa kaudella 2005 ja SM-hopeaa kaudella 2004. Raittila pelasi uransa jokerina. 
Raittila pelasi urallaan 351 Superpesiksen runkosarjaottelua. Näissä hän löi 13 kunnaria ja 584 tavallista juoksua, toi 40 juoksua ja keräsi 1076 kärkilyöntiä. Raittila pelasi urallaan 40 Superpesiksen ylempää pudotuspeliottelua. Näissä hän löi kolme kunnaria ja 76 tavallista juoksua, toi neljä juoksua ja keräsi 123 kärkilyöntiä. Raittila pelasi urallaan kymmenen Superpesiksen alempaa pudotuspeliottelua. Näissä hän löi 13 tavallista juoksua ja keräsi 19 kärkilyöntiä. Raittila pelasi urallaan 12 Superpesiksen karsintasarjan ottelua. Näissä hän löi yhden kunnarin ja 30 tavallista juoksua, toi kaksi juoksua ja keräsi 50 kärkilyöntiä.
Sulkavan lukio

Sulkavan lukio on eteläsavolaisen Sulkavan kunnan kirkonkylällä toimiva pieni suomenkielinen lukio. Lukion opetustarjonta painottaa yrittäjyyttä. Lisäksi oppilaiden on mahdollisuus valita suoritettavaksi myös avoimen ammattikorkeakoulun (Kaakkois-Suomen ammattikorkeakoulu, Xamk) tai avoimen yliopiston kursseja. 
Lukion tilat sijaitsevat samassa kiinteistössä Sulkavan yhtenäiskoulun kanssa. Lukion naapurustossa sijaitsee esimerkiksi Sulkavan kirjasto.
Vuonna 2018 Sulkavan lukiota kävi 36 lukiolaista.
Yhdysvaltain liittovaltion hallinto

Yhdysvaltain liittovaltion hallinto () on Yhdysvaltain kansallinen hallinto. Se koostuu viidestäkymmenestä osavaltiosta, yhdestä liittopiiristä, viidestä itsehallintoalueesta ja useista pienistä erillissaarista. Hallinto jakaantuu vallan kolmijako-opin mukaisesti toimeenpano-, lainsäädäntö- ja tuomiovallasta. Kyseiset vallat valtuutetaan perustuslain mukaisesti kongressille, presidentille ja liittovaltion tuomioistuimille. Näiden haarojen valtuudet ja velvollisuudet määritellään edelleen kongressin säädöksillä, mukaan lukien korkeimman oikeuden alaisten toimeenpanoyksiköiden ja tuomioistuinten perustaminen.
Mercedes-Benz SL-sarja (R129)

Mercedes-Benz R129 on Mercedes-Benz SL-sarjan neljännen sukupolven malli, jota valmistettiin vuosina 1989–2001. Se korvasi edeltäneen W107-mallin ja seuraajaksi tuli R230. 
Mercedes-Benz R129 (1989–2001).
Mercedes-Benz R129 esiteltiin Geneven autonäyttelyssä maaliskuussa 1989. Se perustuu lyhennetylle E-sarjan (W124) alustalle. Autossa on sähkötoimisesti avautuva ja sulkeutuva kangaskatto. Lisäksi mukana tuli korinvärinen kovakatto, jonka voi tarvittaessa asentaa käsin. Turvavarusteena on automaattisesti esiin nouseva ympäriajosuoja.
Frankfurtin autonäyttelyssä syyskuussa 1995 esiteltiin pienen kasvojenkohotuksen kokenut malli. Näkyvin ulkonäöllinen muutos tuli etupyörän takana olevaan ilmanottoaukkoon. V8- ja V12-moottorisiin malleihin tuli uusi viisiportainen automaattivaihteisto, joka korvasi edeltäneen neliportaisen. Se tuli myöhemmin myös pienempien moottorien yhteyteen. Turvavarustelua täydennettiin sivuturvatyynyillä, lisäksi SL 600 sai vakiovarusteeksi ESP-ajonvakautusjärjestelmän ja xenon-ajovalot.
Toinen kasvojenkohotus tuli keväällä 1998. Tällöin auto sai muun muassa uudelleenmuotoillut takavalojen lasit, uudenmallisen ohjauspyörän ja muita pienempiä uudistuksia.
Claude Goasguen

Claude Goasguen (12. maaliskuuta 1945 – 28. toukokuuta 2020) oli ranskalainen poliitikko, joka toimi kansalliskokouksen jäsenenä 1993–1995 ja uudelleen vuodesta 1997 kuolemaansa asti. Hän oli Les Républicains -puolueen jäsen. Goasguen toimi valtion uudistamisesta, hajauttamisesta ja kansalaisuudesta vastaavana ministerinä Alain Juppén hallituksessa.
Hän kuoli 28. toukokuuta 2020 Issy-les-Moulineaux’ssa 75-vuotiaana covid-19:n takia.
Étienne Jodelle

Étienne Jodelle (1532–1573) oli ranskalainen näytelmäkirjailija ja Plejadien jäsen. Hän kirjoitti 1552 murhenäytelmän "Cléopâtre captive", joka oli ensimmäinen klassiskaavainen ranskalainen tragedia. Näytelmä esitettiin Pariisissa kuningas Henrikin ja hovin edessä, ja se saavutti suuren menestyksen. Jodellen toinen murhenäytelmä "Didon se sacrifiant" (1558) on saanut aiheensa "Aeneis"-runoelmasta. Näiden molempien tragedioiden kypsymättömästä oppilasasusta huolimatta Jodelle on tarjonnut muodossa ranskalaisen klassillisen taidedraaman esikuvan. Sen tunnusmerkkejä ovat vanhan ajan historiasta lainattu aihe, kuorot, "yhteydet", yksinkertainen toiminta, jako näytöksiin ja kohtauksiin ja harvalukuinen näyttelijäkunta. Jodelle alkoi myös käyttää aleksandriinirunomittaa, josta tuli ranskalaisen tragedian runomitta. Jodellen teokset "Œuvres" ilmestyivät 1574 ja 1583. Uuden painoksen julkaisi Charles Marty-Laveaux 1868–1870.
Salasanageneraattori

Salasanageneraattori on tietokoneohjelma, joka generoi salasanan. Internetissä on lukuisia sivuja, jotka generoivat salasanoja. Salasanoja voi tehdä myös manuaalisesti käyttäen apuna noppaa tai kolikkoa.
Hyvä salasana on pitkä, jotta se olisi hankalammin arvattavissa.
William Blanchard Jerrold

William Blanchard Jerrold (1826–1884) oli englantilainen kirjailija ja toimittaja. Hän kirjoitti huvinäytelmiä, joista "As cool as a cucumber" (1850) säilyi ohjelmistossa. Kansanvallan ja kansanomaisen monarkian yhtyminen oli Jerroldin lempiaate, jota hän isänsä kuoltua ajoi päätoimittamassaan viikkolehdessä "Lloyd’s Weekly London Newspaper". Jerrold kirjoitti matkakertomuksia ja romaaneja sekä Napoleon III:n elämäkerran (1875–1882).
Jerroldin isä oli englantilainen humoristi ja draamakirjailija Douglas William Jerrold, jonka elämäkerran nuorempi Jerrold kirjoitti.
Douglas William Jerrold

Douglas William Jerrold (1803–1857) oli englantilainen humoristi ja draamakirjailija. Hän oli teatterinjohtajan poika. Hän palveli jo teini-iässä laivastossa, työskenteli sittemmin kirjapainossa oppipoikana ja latojana, ja eteni toimittajaksi ja lopulta näytelmäkirjailijaksi. Ratkaiseva menestys oli hänen huvinäytelmällään "Blackeyed Susan", jota seurasi pian muita huvinäytelmiä, ilveilyjä ja melodraamoja. Hänen muita kappaleitaan ovat "The rent day", "Time works wonders", "The bubble of the day", "Retired from business". Jerroldin teosten täydellinen laitos ilmestyi 1851–1854. Jerroldin elämäkerran kirjoitti hänen poikansa William Blanchard Jerrold
Andreas Kalbitz

Andreas Kalbitz (s. 1972) on saksalainen äärioikeistolainen poliitikko, joka aiemmin kuului oikeistopopulistisen Vaihtoehto Saksalle () -puolueen sisälle 2015 perustetun äärilaidan ryhmittymän Flügelin näkyvimpiin edustajiin. Hän on kuulunut useaan äärioikeistolaiseen ja uusnatsien järjestöön. Flügel laukkautti itsensä, kun Saksan viranomaiset ottivat sen valvontaansa.
Kalbitz oli AfD:n keskeisiä henkilöitä vielä keväällä 2020, mutta hänet erotettiin puolueesta toukokuussa 2020, kun puolueen suosio on laskussa. Hän jatkaa kuitenkin paikallispolitiikassa Brandenburgin osaltion parlamentissa. Kalbitz itse väittää, että erottamisen taustalla on Afd:n johtajan Jörg Meuthenin halu karsia kilpailijoita vaalien edellä.
Kesäkuminat

Kesäkuminat eli roomankuminat ("Cuminum") on sarjakukkaiskasvien (Apiaceae) heimoon kuuluva pieni kasvisuku. Sukuun luetaan kuuluvaksi neljä tai viisi lajia.
Suvun tunnetuin laji lienee roomankumina ("Cuminum cyminum"), josta saadaan mausteena käytettävää juustokuminaa. Suomessa luonnonvaraisenakin kasvava kumina eli maustekumina ("Carum carvi") ei kuulu kesäkuminoiden sukuun, vaan yrttikuminoiden ("Carum") sukuun.
Alois Jirásek

 
Alois Jirásek (1851 Hronov, Itävallan keisarikunta (nyk. Tšekkiä) – 1930 Praha, Tšekkoslovakia) oli tšekkiläinen kirjailija. Hän oli vuodesta 1888 asti lukionopettajana Prahassa. Hän on ollut tšekkiläisten huomattavin historiallisten romaanien kirjoittaja. Erityisen merkittäviä ovat hänen kuvauksensa hussilaisliikkeen ajalta, kuten kolmiosainen romaani "Mezi proudy" ("Virtojen välissä"), "Proti všem" ("Kaikkia vastaan"), ja kansallisen depression aikakaudelta 1600- ja 1700-luvulta, kuten voimakkaasti piirretty "Psohlavci", jonka aiheena on eräs talonpoikaiskapina. Useissa romaaneissaan hän on käsitellyt kansallisen herätyksen aikaa ("F. L. Věk", "Vanhanaikuisia kuvia", "Naapureita" y. m.) Hänen viimeistä suurempaa romaaniaan "Temno" (1915) on pidetty hänen parhaanaan.
Parikkalan lukio

Parikkalan lukio on Etelä-Karjalan Parikkalan kunnan kirkonkylällä toimiva pieni suomenkielinen lukio. Samassa koulukiinteistössä toimii myös Kirjolan koulu, joka on peruskoulun luokka-asteiden 1-9 yhtenäiskoulu.
Vuonna 2018 Parikkalan lukiossa opiskeli 51 lukiolaista. Lukio on vetänyt puoleensa oppilaita oman kunnan lisäksi myös Punkaharjulta (Savonlinna) ja Kesälahdelta (Kitee). Savonlinna oli sulkenut Punkaharjun lukion ja pitäjästä on pidempi matka kaupungin keskustan lukioihin.
Suomen tietotoimiston tekemässä kevään 2020 lukiovertailussa Parikkalan lukio osoitti hyvätasoisuutensa sijoittumalla valtakunnallisesti kolmanneksi pienten, alle 50 ylioppilaskokelaan lukioissa. STT:n lukiovertailussa mitataan oppimisen kehittymistä tarkastelemalla oppilaiden ylioppilaskirjoitusten arvosanoja verrattuna lukion sisäänpääsykeskiarvoihin kolme vuotta aiemmin. 
Lukiossa toimii eläinlääketieteen opintoihin valmentava linja.
Juhani Vähähyyppä

Juhani Vähähyyppä (s. 1948 Kannus) oli Lappajärven kunnanjohtaja 2007–2012. Ennen valintaansa Lappajärven kunnanjohtaksi Vähähyyppä toimi kunnanjohtajana Pornaisissa 2003–2007 ja Hyrynsalmella 2001–2003.
M/S Nordstern

M/S Nordstern oli saksalainen laiva, jonka Neuvostoliiton laivaston sukellusvene upotti torpedoimalla Itämerellä Klaipedan lähellä lokakuussa 1944. Laivalla oli noin 500 virolaisia pakolaista, joista suurin osa menehtyi.
"Nordstern" oli rakennettu opetusaluksena vuonna 1939 Bremenin Neptun -telakalla ja alkuperäinen nimi oli "Minos" . Laivan vetoisuus oli 1 125 brt, pituus 72 metriä ja leveys 10,5 metriä. Toisen maailmansodan aikana siitä tuli kuljetusalus.
Laiva, jossa oli noin 500 pakolaista Virosta (heistä kolme neljäsosaa naisia ​​ja lapsia), lähti Kuressaaren Roomassaaren satamalta 4. lokakuuta 1944 aikaisin aamulla. Matkalla Saksaan alus pysähtyi Ventspilsissa, jossa alukseen nousi vielä 25 latvialaispakolaista ja noin kaksikymmentä venäläistä sotavankia, ja josta matkaa jatkettiin 5. lokakuuta klo 18.00 yhdellä saattoaluksella. Alus oli saavuttanut 6. lokakuuta Klaipėdan. Kello 10.05 "Nordsternin" keskilaivaan osui Neuvostoliiton laivaston sukellusveneen "Štš-407" (komentaja Pavel Bocharov, ) laukaisema torpedo. Vakavasti vaurioitunut alus hajosi puolittain ja upposi puolentoista minuutin sisällä upoten 70 metrin syvyyteen merenpohjaan.
Selviytyneiden lukumäärästä on useita lukuja: saksalainen merivoimien historioitsija Heinz Schön on väittänyt, että noin 100 pelastettiin; Ilmar Talve ilmoitti, että niitä oli 51, vuoden 1950 Võitleja-sanomalehti kirjoitti 67 henkiinjääjää (heistä 42 virolaista, kaksi latvialaista, noin 20 venäläistä sotavankia ja 3 miehistön jäsentä). Muiden lähteiden mukaan laivalla oli 625 ihmistä, heistä hukkui 531 ja pelastettiin 94. Selviytyneiden joukossa oli mukaan lukien Suomi-poika, tuleva tiedemies ja kirjailija Ilmar Talve ja tohtori Endel Rumma. Uhrien joukossa olivat astronomi Robert Livländer, pappi Ernst Puusepp, tuomari August Amon, ja tutkija Kusta Rumma.
Ilmar Talve kirjoitti aiheesta vuonna 1997 omaelämäkerrassa "Kevät Virossa" (suomennos: "Kolme kotimaata").
Tritonal

Tritonal on yhdysvaltalainen DJ-tuottajaduo, jonka jäseniin kuuluvat Chad Cisneros sekä David Reed. DJ-tuottajauran lisäksi heidät tunnetaan radiokanava Tritonian ylläpidosta. Duo perustettiin vuonna 2008 ja se on päässyt sekä DJ Magin Top 100 DJs-listan sijalle 65 vuonna 2012 että MTV Clublandin "10 katsomisenarvoista artistia"-listalle vuonna 2013.
Opel Kadett D

Opel Kadett D on Opel Kadettin viidennen sukupolven malli, jota valmistettiin vuosina 1979–1984. Isossa-Britanniassa mallia myytiin Vauxhall Astra -nimisenä.
Opel Kadett D (1979–1984.
Frankfurtin autonäyttelyssä syksyllä 1979 esitelty Kadett D oli ensimmäinen etuvetoinen Opel-malli. Viistoperäinen korimalli oli saatavana kaksi- tai neliovisena, ja lisäksi ostaja saattoi valita kahden eri takaluukkuratkaisun väliltä. Perusmallissa luukku oli saranoitu takalasin alareunaan, kun taas monikäyttömallissa takalasi aukeni takaluukun kannen mukana. Lisäksi saatavana oli farmarimalli Caravan kolmi- tai viisiovisena, joista joissain maissa myytiin myös pakettiautoversiota ilman takaistuimia ja -ikkunoita.
"Tekniikan Maailman" vertailutestissä ”Nykyajan kansanautot” (TM 10/1981) Opel Kadett sijoittui ykköstilalle tasaisen hyvillä ominaisuuksillaan.
Täpläkekonokka

Täpläkekonokka ("Paradoxornis guttaticollis") eli aiemmalta nimeltään mustaposkitimali on kerttuihin kuuluva lintulaji. Lajia tavataan Etelä- ja Itä-Aasiasta.
Koko ja ulkonäkö.
Täpläkekonokka voi kasvaa 18–22 cm pitkäksi. Sukupuolet muistuttavat toisiaan ulkonäöltään. Täpläkekonokan päälaki on väriltään punaruskea ja naama valkoinen. Pään sivuilla on suuret mustat täplät. Lajin kurkku ja rinta ovat valkoiset mustin pilkuin. Vatsa on kellertävä. Täpläkekonokan selkä ja siivet ovat ruskeat. Linnun nokka on kookas, tukeva ja väriltään kellanoranssi. 
Levinneisyys ja elinympäristö.
Täpläkekonokkaa tavataan alueelta, joka ulottuu Bhutanista Kaakkois-Aasian pohjoisosien kautta Kiinan etelä- ja keskiosiin asti. Lajin elinympäristöä ovat korkeat heinikot ja ruovikot sekä pensaikot. Tyypillisesti elinympäristöt sijaitsevat 1 200–2 100 metrin korkeudella. Täpläkekonokka liikkuu pienissä parvissa.
Noinko vaikeeta se on?

Noinko vaikeeta se on? on Maija Vilkkumaan kappale, joka julkaistiin ensimmäisenä singlenä hänen toiselta studioalbumiltaan "Meikit, ketjut ja vyöt" (2001). Kappaleen on säveltänyt ja sanoittanut Vilkkumaa sekä sovittanut Janne Lehto.
Single menestyi heikosti, ja myöhemmin Vilkkumaa on kertonut, että pelkäsi tuolloin uransa olevan ohi, koska esikoisalbumin "Pitkä ihana leikki" menestys oli tuonut paineita. Kappale ei ollut Vilkkumaan oma valinta ensimmäiseksi singleksi, ja silloin hän kertoo tajunneensa, että vaikka on tärkeää kuunnella muita, niin artisti yleensä itse tietää parhaiten itseensä liittyvät asiat. Seuraavat singlet ”Ingalsin Laura” sekä ”Totuutta ja tehtävää” menestyivätkin paremmin.
Out My Mind

Out My Mind on yhdysvaltalaisen DJ-tuottajaduon Tritonalin musiikkikappale, jolla vierailee myös yhdysvaltalainen laulaja-lauluntekijä Riley Clemmons. Sen julkaisi Enhanced Recordings digitaalisesti ladattavana singlenä 23. helmikuuta 2018. Kappaleen ovat sanoittaneet Jeremy Dussolliet, Kathryn Ostenberg, Teal Douville sekä Tim Sommers ja sen tuotannosta vastasi Tritonal. Kappaleen musiikkivideon ohjasi Andrew Vallentine ja se julkaistiin YouTubessa 6. huhtikuuta 2018. Videolla esiintyy tanssija Dexter Mayfield sekä malli Jenna Albulet ja se kuvattiin Whitneyn kartanossa Detroitissa. Video ei ole kuitenkaan enää tuntemattomasta syystä katsottavissa sen julkaisualustalla.
"Out My Mind" on päässyt julkaisunsa jälkeen listoille ainoastaan kotimaassaan Yhdysvalloissa, jossa sen paras saavutus oli Billboardin Dance/Mix Show Airplay-listan sija 12. Sekä Tritonal että Clemmons ovat esittäneet kappaleen livenä muun muassa 4. toukokuuta 2018.
Johnsonin piirikunta (Wyoming)

Johnsonin piirikunta () on Yhdysvaltojen Wyomingin osavaltiossa sijaitseva piirikunta. Sen väkiluku oli 8 445 vuonna 2019. Piirikunnan hallintokeskus ja väkiluvultaan suurin paikkakunta on Buffalon kaupunki. Piirikunta perustettiin 8. joulukuuta 1875.
Platten piirikunta (Wyoming)

Platten piirikunta () on Yhdysvaltojen Wyomingin osavaltiossa sijaitseva piirikunta. Sen väkiluku oli 8 393 vuonna 2019. Piirikunnan hallintokeskus ja väkiluvultaan suurin paikkakunta on Wheatlandin kaupunki. Piirikunta perustettiin 21. helmikuuta 1911.
Kasviestrogeenit

Kasviestrogeenit eli fytoestrogeenit ovat vakaita, kasveissa luontaisesti esiintyviä molekyylimassaltaan keveitä yhdisteitä, jotka ovat kemialliselta rakenteeltaan tai toiminnaltaan samatyyppisiä kuin nisäkkään oman hormonijärjestelmän erittämät estrogeenit, erityisesti estradioli. Kasviestrogeenit toimivat ksenoestrogeeninä eli ne voivat matkia estrogeenien toimintaa, koska ne pääsevät kulkemaan solukalvon läpi ja olemaan vuorovaikutuksessa entsyymien ja hormonireseptoreiden kanssa. Fenolirengasrakenne mahdollistaa kasviestrogeenien kiinnittymisen estrogeenireseptoreihin ja sitä kautta vaikuttamaan mm. nisäkkään kiimaan. Kasviestogeenit ovat siis aktiivisia yhdisteitä, joilla on homeita torjuvia (antimykoottisia), antibakteerisia, viruksia torjuvia (antiviraalisia) sekä antioksidanttisia ominaisuuksia. Kasviestrogeeneillä on myös syöpää ehkäiseviä ominaisuuksia. Toisaalta kasviestrogeenit ovat kuitenkin tunnettuja niiden estrogeenivaikutuksesta sekä genotoksisesta eli perimää vahingoittavasta vaikutuksesta, mikä voi johtaa solutasolla mutaatioihin ja jopa syöpään. Toistaiseksi kasviestrogeenejä on löydetty mm. palkokasveista eli esimerkiksi apiloista, sinimailasesta, soijapavusta, pähkinöistä, yrteistä, viljoista, pellavasta, seesamista ja humaloista. 
Kasviestrogeenit ja tuotantoeläimet.
Kasviestrogeenien vaikutusta tuotantoeläimiin alettiin tutkia ensimmäisenä Australiassa vuonna 1960 luvulla, missä maa-apila laitumilla laiduntavilla lammaslaumoilla oli isoja hedelmällisyysongelmia. Tutkimuksissa todettiin, että kasviestrogeenejä sisältävät kasvit voivat rehukäytössä aiheuttaa eläimille hedelmällisyysongelmia. Nautaan verrattuna lammas näyttäisi olevan kuitenkin herkempi kasviestrogeeneille. Vaikka kumpikin eläinlaji on märehtijä ja kasviestrogeenit metabolisoituvat pötsissä samalla tavalla, ruuansulatuskanavan epiteelikudoksessa (eli pintakudoksessa) on ilmeisesti eroja. Tästä syystä ekvolia ei imeydy ruuansulatuskanavasta muualle elimistöön naudoilla yhtä tehokkaasti kuin lampailla. Toinen teoria selittämään lampaiden herkkyyttä kasviestrogeeneille on se, että lampaan kohdussa on kaksinkertainen määrä estrogeenireseptoreita lehmään verrattuna Yksimahaiset ovat märehtijöitä herkempiä kasviestrogeeneille, koska niillä ei ole pötsimikrobeja hajottamassa isoflavoneita harmittomiksi yhdisteiksi. Suurin osa päivittäisestä rehuannoksesta on oltava kasviestrogeenipitoista kasvimassaa, jotta vaikutukset ovat havaittavissa. Satunnainen tai lyhytaikainen (muutama päivä) runsas kasviestrogeenien saanti ei pitäisi vaikuttaa eläinten terveyteen negatiivisesti.
Litchfieldin piirikunta

Litchfieldin piirikunta () on Yhdysvaltojen Connecticutin osavaltiossa sijaitseva piirikunta. Sen väkiluku oli 180 333 vuonna 2019. Piirikunnan väkiluvultaan suurin asutuskeskus on Torringtonin kaupunki. Piirikunta perustettiin vuonna 1751.
Never Be the Same (Tritonalin kappale)

Never Be the Same on yhdysvaltalaisen DJ-tuottajaduon Tritonalin musiikkikappale, jolla vierailee myös yhdysvaltalainen laulaja Rosie Darling. Sen julkaisi Enhanced Music digitaalisesti ladattavana singlenä 27. syyskuuta 2019. Kappaleen on tuottanut Tritonal itse ja se on lajityypiltään progressiivinen house-kappale koskemattomalla pianomelodialla sekä synteettisillä ääniseinämäaalloilla ehostettuna.
"Never Be the Same" on päässyt julkaisunsa jälkeen listoille artistien kotimaassa Yhdysvalloissa, jossa se on päässyt sekä Billboardin Hot Dance/Electronic Songs että Billboardin Dance/Mix Show Airplay-listan sijalle 6. Tritonal on esittänyt kappaleen livenä muun muassa lukuisilla festivaaleilla ennen sen julkaisua.
Hartfordin piirikunta

Hartfordin piirikunta () on Yhdysvaltojen Connecticutin osavaltiossa sijaitseva piirikunta. Sen väkiluku oli 891 720 vuonna 2019. Piirikunnan väkiluvultaan suurin asutuskeskus on Hartfordin kaupunki. Piirikunta perustettiin 10. toukokuuta 1666.
Kympin todistus

Kympin todistus on Unicefin ja raahelaisen luokanopettaja Anna Karjulan keväällä 2019 lanseeraama todistus, jonka opettajat voivat halutessaan antaa oppilailleen. Todistuksella halutaan muistuttaa lapsen oikeuksista. 
Historia.
Anna Karjula jakoi ideansa kympin todistuksesta vuonna 2018 Facebookissa toimivassa Alakoulun aarreaitta -ryhmässä, joka on tarkoitettu opettajille ja kasvatusalan toimijoille. Idea alkoi kiertää sosiaalisessa mediassa ja Karjula esitteli ideansa myös Unicefille, joka innostui ideasta. Unicef muokkasi todistuksen lapsen oikeuksiin perustuvaksi. 
Virallisesti Kympin todistus lanseerattiin vuonna 2019 juhlistamaan sitä, että YK:n lapsen oikeuksien sopimus täytti 30 vuotta. YK:n lapsen oikeuksien sopimuksen tärkein tavoite on taata kaikille lapsille perusoikeudet: terveyttä, koulutusta, tasa-arvoa ja turvaa. Unicefin mukaan jokaisen sukupolven on saatava perustiedot ihmisoikeuksista, jotta he voivat tunnistaa, milloin omia tai muiden oikeuksia loukataan. Idean keksinyt Karjula kertoi, etteivät lapset aina ymmärrä sitä, ettei koulusta saatava todistus mittaa heitä ihmisenä. Kukaan ei ole ihmisenä vitosen arvoinen. Unicef lähetti viestin todistuksesta kaikille Suomen rehtoreille. Todistus oli ladattavissa Unicefin verkkosivuilla.
Vuonna 2020 Unicef ja Suo­men Van­hem­pain­liit­to kan­nus­ti­vat kou­lu­ja ja opet­ta­jia ja­ka­maan Kym­pin to­dis­tuk­sen kaikille op­pi­lail­le, sillä erityisesti koronake­vää­nä Kym­pin to­dis­tukselle oli tarvetta. Todistus oli saatavilla suo­mek­si, ruot­sik­si, eng­lan­nik­si, poh­jois­saa­mek­si ja ro­ma­ni­kie­lel­lä. Todistuksesta oli tehty myös sa­nal­li­nen to­dis­tus, jota voidaan jakaa esi­mer­kik­si ala­kou­lu­lai­sil­le ja oppilaille, joilla on suo­mi toi­se­na kie­le­nä.
Käyttö.
Todistus suunniteltiin alun perin peruskouluihin, mutta sitä on jaettu myös esiopetuksessa, lukiossa, toisen asteen oppilaitoksissa ja koulujen ulkopuolella. Todistuksen voi jakaa kevätjuhlan yhteydessä, mutta sitä suositellaan jaettavaksi jo ennen sitä, jotta todistuksesta ehditään keskustella yhdessä. 
Kympin todistuksessa on kymmenen kohtaa, joissa puhutaan esimerkiksi ihmisarvosta, persoonasta sekä koskemattomuuden, oppimisoikeuksien ja hyvinvoinnin tärkeydestä.
Freak (R3habin ja Quintinon kappale)

Freak on alankomaalaisen DJ-tuottajien R3habin sekä Quintinon musiikkikappale. Sen julkaisi Spinnin’ Records digitaalisesti ladattavana singlenä 25. maaliskuuta 2016. Kappaleen ovat sanoittaneet George Clinton Jr., Bootsy Collins, Eugene Hanes, Marc Valentine, Loren Hill sekä Gary Lee Cooper ja sen tuottivat sekä R3hab että Quintino. Kappaleen musiikkivideo julkaistiin Spinnin’ Recordsin YouTube-kanavalla 11. maaliskuuta 2016.
"Freak" oli kaupallisesti huono menestys, sen päästyä julkaisunsa jälkeen singlelistalle ainoastaan Alankomaissa. Lisäksi se on päässyt Belgiassa Ultratip-listalle sekä Flanderissa että Valloniassa ja Yhdysvalloissa se on päässyt Billboardin Hot Dance/Electronic Songs-listalle.